
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 315 
Καθορισμός των αρχών οργάνωσης των επίσημων ελέγ¬ 
χων στον τομέα της διατροφής των ζώων, σε συμμόρ¬ 
φωση προς την Οδηγία 95/53/ΕΚ του Συμβουλίου της 
25ης Οκτωβρίου 1995. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 9 παράγρ. 2 και 3 του Ν.Δ. 185/1973 "Πε¬ 
ρί μέτρων βελτιώσεως της κτηνοτροφίας" (ΦΕΚ 262 Α') ό¬ 
πως η παρ. 3 προστέθηκε με το άρθρο 62 παρ. 4 του νό¬ 
μου 2637/1998 (ΦΕΚ 200 Α'). 

β. των άρθρων 4 και 5 του Ν. 1338/1983 "Εφαρμογή του 
κοινοτικού Δικαίου" (ΦΕΚ 34 Α') όπως αντικαταστάθηκαν 
και τροποποιήθηκαν αντιστοίχως από το άρθρο 6 του Ν. 
1440/1984 (ΦΕΚ 70 Α') και από το άρθρο 19 του Ν. 
2367/1995 (ΦΕΚ 261 Α'), και του άρθρου 3 του Ν. 
1338/1983 όπως αντικαταστάθηκε από το άρθρο 65 του 
Ν. 1892/1990 (ΦΕΚ 101 Α'). 

γ.του άρθρου 29Ατου Ν. 1558/1985 "Κυβέρνηση και κυ¬ 
βερνητικά όργανα" (ΦΕΚ 134 Α'), όπως αυτό προστέθηκε 
με το άρθρο 27 του Ν. 2081/1992 (ΦΕΚ 154 Α'), και αντι- 
καταστάθηκε από το άρθρο 1 παρ. 2α του Ν. 2469/1997 
(ΦΕΚ38 Α'). 

2. Την με αριθμό 303/5-5-2000 κοινή απόφαση του Πρω¬ 
θυπουργού και του Υπουργού Ανάπτυξης "Ανάθεση αρ¬ 
μοδιοτήτων στους Υφυπουργούς Ανάπτυξης Αλέξανδρο 
Καλαφάτη και Μαρία-Ελένη Αποστολάκη" (ΦΕΚ 594 Β'). 

3. Την με αριθμό 353001/2000 κοινή απόφαση του Πρω¬ 
θυπουργού και του Υπουργού Γεωργίας "Ανάθεση αρμο¬ 
διοτήτων στους Υφυπουργούς Γεωργίας Ευάγγελο Αρ- 
γύρη και Φώτη Χατζημιχάλη" (ΦΕΚ 566 Β'). 

4. Την εισήγηση που περιλαμβάνεται στην αριθ. 0- 
98/1η/21-10-99 απόφαση του Δ.Σ. του Ε.Ο.Φ. 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

6. Την με αριθμό 384/2000 γνωμοδότηση του Συμβουλί¬ 
ου της Επικράτειας μετά από πρόταση του Υπουργού Ε¬ 
θνικής Οικονομίας και των Υφυπουργών Ανάπτυξης και 
του Γεωργίας, αποφασίζουμε: 


ΚΕΦΑΛΑΙΟ I 

ΕΙΣΑΓΩΓΙΚΕΣ ΔΙΑΤΑΞΕΙΣ 
Άρθρο 1 

(Άρθρο 1 της οδηγίας 95/53/ΕΚ) 

Σκοπός 

1. Με το παρόν διάταγμα καθορίζονται οι βασικές αρχές 
για την οργάνωση των επισήμων ελέγχων στον τομέα της 
διατροφής των ζώων, σε συμμόρφωση προς την οδηγία 
αριθ. 95/53/ΕΚ (Ε.Ε. Αριθ. 1 265 της 8-11-1995, σ. 17). 

2. Το παρόν διάταγμα εφαρμόζεται με την επιφύλαξη της 
τήρησης των ειδικότερων διατάξεων και ιδίως εκείνων της 
τελωνειακής νομοθεσίας και της κτηνιατρικής νομοθεσίας. 

Άρθρο 2 

(Άρθρο 2 της οδηγίας 95/53/ΕΚ) 

Ορισμοί 

1. Για τους σκοπούς του παρόντος διατάγματος, νοού¬ 
νται ως: 

α) Επίσημος έλεγχος στον τομέα της διατροφής των ζώ¬ 
ων ή στο εξής καλούμενος "έλεγχος": Ο έλεγχος που διε¬ 
νεργούν οι αρμόδιες αρχές προκειμένου να εξακριβώσουν 
την συμμόρφωση με τις διατάξεις που προβλέπονται: 

• στο Προεδρικό Διάταγμα αριθ. 538/1983 "Παρα¬ 
σκευή, κυκλοφορία και εμπορία ζωοτροφών" (ΦΕΚ 211 
Α'), όπως αυτό ισχύει. 

• στο Προεδρικό Διάταγμα αριθ. 105/1986 "Κυκλοφο¬ 
ρία ορισμένων προϊόντων που χρησιμοποιούνται στη δια¬ 
τροφή των ζώων" (ΦΕΚ 39 Α'), όπως αυτό ισχύει. 

• στην Κοινή Υπουργική Απόφαση αριθ. 361858/87των 
Υπουργών Εθνικής Οικονομίας, Υγείας, Πρόνοιας και Κοι¬ 
νωνικών Ασφαλίσεων και Γεωργίας (ΦΕΚ 563 Β') "Προ¬ 
σθετικά των ζωοτροφών" όπως ισχύει. 

• στο Προεδρικό Διάταγμα αριθ. 296/1997 "Ζωοτροφές 
ιδιαίτερης διατροφής και συμπλήρωση των Π.Δ. 538/1983 
(Α'211) και 105/1986 (Α'39) 11 (ΦΕΚ212 Α'). 

• σε κάθε άλλη διάταξη στον τομέα της διατροφής των 
ζώων, στην οποία προβλέπεται ότι οι επίσημοι έλεγχοι διε- 
νεργούνται σύμφωνα με τις διατάξεις του παρόντος δια¬ 
τάγματος. 

β) Έλεγχος εγγράφων: Ο έλεγχος των επισήμων εγγρά¬ 
φων που συνοδεύουν το προϊόν ή οποιοσδήποτε άλλης γρα¬ 
πτής πληροφορίας που παρέχεται σχετικά με το προϊόν. 

γ) Έλεγχος ταυτότητας: Ο απλός οπτικός έλεγχος της 
αντιστοιχίας μεταξύ των εγγράφων, της επισήμανσης και 
των προϊόντων. 

δ) Φυσικός έλεγχος: Ο έλεγχος του ίδιου του προϊόντος 
που μπορεί, κατά περίπτωση, να περιλαμβάνει δειγματο¬ 
ληψία και εργαστηριακή εξέταση. 

ε) Προϊόν: η ζωοτροφή ή οποιαδήποτε ουσία που χρη¬ 
σιμοποιείται για τη διατροφή των ζώων. 

στ) Αρμόδια αρχή: Η υπηρεσία που είναι υπεύθυνη για 
τη διενέργεια των επισήμων ελέγχων στον τομέα της δια¬ 
τροφής των ζώων. 

ζ) Εγκατάσταση: Οποιαδήποτε επιχείρηση, η οποία πα¬ 
ράγει ή παρασκευάζει ένα προϊόν ή η οποία κατέχει αυτό 
σε ενδιάμεσο στάδιο πριν την κυκλοφορία του ή η οποία 
θέτει το προϊόν αυτό σε κυκλοφορία. 

η) Κυκλοφορία: Η κατοχή προϊόντων με σκοπό την πώ- 
λησή τους ή με άλλο τρόπο εκχώρησή τους σε τρίτους, 
χαριστικά ή όχι, καθώς και η ίδια η πώληση και οι άλλοι 
τρόποι εκχώρησης. 

2. Οι σχετικοί με τον τομέα της διατροφής των ζώων ο¬ 
ρισμοί, οι οποίοι περιλαμβάνονται σε κείμενες διατάξεις, 
σε συμμόρφωση προς την κοινοτική νομοθεσία, ισχύουν 
όπου αυτό είναι απαραίτητο. 

Άρθρο 3 

(Άρθρο 3 της οδηγίας 95/53/ΕΚ) 

1. Οι έλεγχοι, στα προϊόντα του τομέα της διατροφής 
των ζώων, διενεργούνται σύμφωνα με το παρόν διάταγμα. 

2. Οι διατάξεις του παρόντος διατάγματος εφαρμόζο¬ 
νται και στα προϊόντα που προορίζονται για εξαγωγή. 

Άρθρο 4 

(Άρθρο 4 της οδηγίας 95/53/ΕΚ) 

1. Οι έλεγχοι διενεργούνται: 
α) τακτικά 

β) σε περίπτωση που υπάρχουν υπόνοιες ότι τα προϊό¬ 
ντα δεν είναι σύμφωνα με τις σχετικές διατάξεις, 
γ) ανάλογα με τον επιδιωκόμενο στόχο και ιδίως σε συ¬ 
νάρτηση προς τους κινδύνους και την αποκτηθείσα πείρα. 

2. Οι έλεγχοι καλύπτουν όλα τα στάδια, ήτοι από την πα¬ 
ραγωγή και παρασκευή μέχριτην κυκλοφορία, συμπεριλαμ- 
βανομένης της εισαγωγής και χρήσης των προϊόντων. Η αρ¬ 
μόδια αρχή επιλέγειτο καταλληλότερο ή τα καταλληλότερα 
στάδια, μεταξύ των παραπάνω, για τους ελέγχους αυτούς. 

3. Κατά γενικό κανόνα οι έλεγχοι γίνονται χωρίς προει¬ 
δοποίηση. 

4. Οι έλεγχοι αφορούν επίσης, στις απαγορευμένες 
χρήσεις σχετικά με τη διατροφή των ζώων. 

ΚΕΦΑΛΑΙΟ II 

ΕΙΣΑΓΩΓΕΣ ΑΠΟ ΤΡΙΤΕΣ ΧΩΡΕΣ 

Άρθρο 5 

(Άρθρο 5 της οδηγίας 95/53/ΕΚ) 

Κατά παρέκκλιση του άρθρου 4, παράγραφος 1, κατά 
την εισαγωγή προϊόντων στο τελωνειακό έδαφος της χώ¬ 
ρας η αρμόδια αρχή διενεργεί έλεγχο εγγράφων κάθε 
παρτίδας και δειγματοληπτικά έλεγχο ταυτότητας για να 
επιβεβαιώσει: 

• τη φύση τους 

• την καταγωγή τους 

• το γεωγραφικό προορισμό τους, 

ώστε να προσδιορισθεί το τελωνειακό καθεστώς στο ο¬ 
ποίο έχουν υπαχθεί. 


Άρθρο 6 

(Άρθρο 6 της οδηγίας 95/53/ΕΚ) 

1. Για τους σκοπούς των ελέγχων που προβλέπονται 
στο άρθρο 5, με απόφαση του Υπουργού Γεωργίας, ορί¬ 
ζονται σημεία εισόδου στη χώρα για τους διάφορους τύ¬ 
πους των προϊόντων. 

2. Οι διενεργούντες την εισαγωγή των παραπάνω προϊ¬ 
όντων υποχρεούνται να καθιστούν γνωστό, εγγράφως, 
στην αρμόδια αρχή, τουλάχιστοντρεις εργάσιμες ημέρες 
πριν, το είδος του προϊόντος, τον χρόνο άφιξης και το συ¬ 
γκεκριμένο σημείο εισόδου. 

Άρθρο 7 

(Άρθρο 7 της οδηγίας 95/53/ΕΚ) 

Η αρμοδία αρχή διενεργεί δειγματοληπτικούς φυσι¬ 
κούς ελέγχους στα προϊόντα, πριν αυτά τεθούν σε ελεύ¬ 
θερη κυκλοφορία, για να εξασφαλισθεί η συμμόρφωση 
αυτών με τις ισχύουσες διατάξεις. 

Άρθρο 8 

(Άρθρο 8 της οδηγίας 95/53/ΕΚ) 

1. Σε περίπτωση κατά την οποία ο έλεγχος αποκαλύψειτην 
ασυμφωνία των προϊόντων προς τις απαιτήσεις των διατά¬ 
ξεων που ισχύουν, η αρμόδια αρχή απαγορεύει την είσοδο 
ή την θέση σε ελεύθερη κυκλοφορία των προϊόντων και δια- 
τάσσει την επαναποστολή τους εκτός του κοινοτικού εδά¬ 
φους. Η αρμόδια αρχή ενημερώνει αμέσως την Ευρωπαϊκή 
Επιτροπή και τα άλλα Κράτη μέλη για την απόρριψη των 
προϊόντων, αναφέροντας τις διαπιστωθείσες παραβάσεις. 

2. Κατά παρέκκλιση της παραγράφου 1, επιτρέπεται η 
πραγματοποίηση, υπό τους όρουςπου θα καθορίσειη αρ¬ 
μόδια αρχή, μιας από τις ακόλουθες διεργασίες: 

• συμμόρφωση των προϊόντων με τις απαιτήσεις εντός 
τακτής προθεσμίας ή, 

• απορρύπανση κατά περίπτωση ή, 

• οποιαδήποτε άλλη κατάλληλη επεξεργασία ή, 

• χρησιμοποίηση για άλλους σκοπούς ή, 

• καταστροφή των προϊόντων. 

Η πραγματοποίηση των παραπάνω διεργασιών, γίνεται 
με τρόπο ώστε να μην προκύψουν δυσμενείς επιπτώσεις 
στην υγεία των ανθρώπων, των ζώων ή στο περιβάλλον. 

3. Οι δαπάνες των μέτρων που λαμβάνονται σύμφωνα 
με τις παραγράφους 1 και 2 βαρύνουν τον κάτοχο της ά¬ 
δειας εισαγωγής ή τον αντιπρόσωπό του και προκατα¬ 
βάλλονται. 

Άρθρο 9 

(Άρθρο 9 της οδηγίας 95/53/ΕΚ) 

1. Στην περίπτωση που τα προϊόντα, που υπέστησαντους 
ελέγχους που προβλέπονται στο άρθρο 5 και ενδεχομένως 
έναν φυσικό έλεγχο, δεν προορίζονται να τεθούν σε ελεύ¬ 
θερη κυκλοφορία στη Χώρα, η αρμοδία υπηρεσία που διε- 
νήργησε τον έλεγχο χορηγεί στον ενδιαφερόμενο έγγρα¬ 
φο, το οποίο πιστοποιεί τη φύση και τα αποτελέσματα των 
διενεργηθέντων ελέγχων. Η κατάρτιση του υποδείγματος 
του εγγράφου αυτού και οι λεπτομερείς κανόνες συμπλή¬ 
ρωσής του ορίζονται με απόφαση του Υπουργού Γεωργίας 
που δημοσιεύεται στην Εφημερίδα της Κυβερνήσεως. Στα 
εμπορικά έγγραφα που συνοδεύουν το προϊόν πρέπει να 
γίνεται αναφορά στο παραπάνω έγγραφο. 

2. Στην περίπτωση που τα προϊόντα έχουν εισέλθει σε 
άλλο κράτος μέλος με προορισμό τη χώρα, η αρμόδια αρ¬ 
χή διατηρεί το δικαίωμα της διενέργειας δειγματοληπτι¬ 
κών ελέγχων. 

ΚΕΦΑΛΑΙΟ III 

ΕΝΔΟΚΟΙΝΟΤΙΚΕΣ ΣΥΝΑΛΛΑΓΕΣ 
Άρθρο 10 

(Άρθρο 10 της οδηγίας 95/53/ΕΚ) 

Η αρμόδια αρχή ελέγχει με την ίδια επιμέλεια τα προϊό¬ 
ντα που προορίζονται να αποσταλούν σε άλλο κράτος μέ¬ 
λος της Ευρωπαϊκής Ένωσης, όπως και εκείνα που προο¬ 
ρίζονται να τεθούν σε κυκλοφορία στη Χώρα. 

Τμήμα 1 

Έλεγχος στον τόπο καταγωγής 
Άρθρο 11 

(Άρθρο 11 της οδηγίας 95/53/ΕΚ) 

1. Οι εγκαταστάσεις που βρίσκονται στη Χώρα ελέγχο¬ 
νται από την αρμόδια αρχή ώστε να διασφαλίζεται ότι 
πληρούν τις υποχρεώσεις που καθορίζονται από τις ισχύ- 
ουσες διατάξεις και ότι τα προϊόντα που προορίζονται για 
κυκλοφορία ανταποκρίνονται στις νόμιμες απαιτήσεις. 

2. Σε περίπτωση που υπάρχει υπόνοια ότι οι απαιτήσεις 
δεν τηρούνται, διενεργούνται έλεγχοι και, εφόσον η υπό¬ 
νοια επιβεβαιωθεί, λαμβάνονται τα κατάλληλα μέτρα. 

Τμήμα 2 

Έλεγχος στον τόπο προορισμού 
Άρθρο 12 

(Άρθρο 12 της οδηγίας 95/53/ΕΚ) 

1. Η αρμόδια αρχή μπορεί να προβεί σε δειγματοληπτι¬ 
κούς ελέγχους, στους τόπους προορισμού, κατά τρόπο 
που δεν δημιουργούνται διακρίσεις σε βάρος των προϊό¬ 
ντων άλλου κράτους μέλους της Ευρωπαϊκής Ένωσης 
που αποστέλλονται στη χώρα, έναντι των αντίστοιχων 
προϊόντων που παράγονται στη χώρα, προκειμένου να 
διαπιστώσει εάν αυτά ανταποκρίνονται στις διατάξεις του 
άρθρου 2 παράγραφος 1 στοιχείο α. 

2. Εάν διαθέτει πληροφορίες για ενδεχόμενη παράβα¬ 
ση, η αρμόδια αρχή μπορεί να διενεργεί έλεγχο και κατά 
τη μεταφορά των προϊόντων στο έδαφος της Χώρας. 

Άρθρο 13 

(Άρθρο 13 της οδηγίας 95/53/ΕΚ) 

1. Αν από τον έλεγχο σε προϊόντα προέλευσης άλλου 
κράτους μέλους, κατά την μεταφορά ή στον τόπο προο¬ 
ρισμού, η αρμόδια αρχή διαπιστώσει ότι αυτά δεν αντα- 
ποκρίνονται στις διατάξεις του άρθρου 2 παράγραφος 1 
στοιχείο α, τότε λαμβάνει τα κατάλληλα μέτρα και, με ό¬ 
χληση προς τον αποστολέα, τον παραλήπτη, ή άλλον έ- 
χοντα έννομο συμφέρον, απαιτεί, υπό όρους που η ίδια 
καθορίζει, μια από τις ακόλουθες ενέργειες: 

• συμμόρφωση των προϊόντων εντός τακτής προθε¬ 
σμίας ή, 

• ενδεχόμενη απορρύπανση, κατά περίπτωση ή, 

• οποιαδήποτε άλλη κατάλληλη επεξεργασία ή, 

• χρησιμοποίηση για άλλους σκοπούς ή, 

• επαναποστολή στη χώρα καταγωγής, ύστερα από ε¬ 
νημέρωση της αρμόδιας αρχής της χώρας καταγωγής 
της εγκατάστασης ή, 

• καταστροφή των προϊόντων. 

2. Τα έξοδα των μέτρων που λαμβάνονται σύμφωνα με 
την παράγραφο 1 βαρύνουν τον αποστολέα ή κάθε άλλον 
έχοντα έννομο συμφέρον, συμπεριλαμβανομένου ενδε¬ 
χομένως του παραλήπτη και προκαταβάλλονται. 


Τμήμα 3 

Συνεργασία με άλλα Κράτη Μέλη σε περίπτωση 
διαπίστωσης παραβάσεων 

Άρθρο 14 

(Άρθρο 14 της οδηγίας 95/53/ΕΚ) 

1. Στις περιπτώσεις καταστροφής των προϊόντων, χρη¬ 
σιμοποίησής τους για άλλους σκοπούς, επαναποστολής 
τους στη χώρα καταγωγής ή απορρύπανσής τους, κατά 
την έννοια του άρθρου 13 παράγραφος 1, η αρμόδια αρ¬ 
χή επικοινωνεί, χωρίς καθυστέρηση, με την αντίστοιχη 
αρχή του κράτους μέλους αποστολής. Στις άλλες περι¬ 
πτώσεις τέτοια επικοινωνία γίνεται μόνον οσάκις η αρμό¬ 
δια υπηρεσία την κρίνει αναγκαία. Στην περίπτωση κατά 
την οποία η Χώρα είναι ο τόπος αποστολής των παραπά¬ 
νω προϊόντων, τότε η αρμόδια αρχή λαμβάνει όλα τα ανα¬ 
γκαία μέτρα και ανακοινώνει στο κράτος μέλος προορι¬ 
σμού τη φύση των διενεργηθέντων ελέγχων, τα αποτελέ- 
σματά τους, τις ληφθείσες αποφάσεις και τους λόγους 
που υπαγόρευσαν τη λήψη τους. 

2. Στην περίπτωση που η Χώρα είναι ο τόπος προορισμού 
τέτοιων προϊόντων καταγωγής άλλου κράτους μέλους, και 
τα μέτρα που έχουν ληφθεί από την αρμόδια αρχή του κρά¬ 
τους μέλους αποστολής θεωρούνται ανεπαρκή, η αρμόδια 
αρχή αναζητά από κοινού με το ενεχόμενο κράτος μέλοςτα 
μέσα και τους τρόπους αντιμετώπισηςτης κατάστασης, εν¬ 
δεχομένως με από κοινού επιτόπια επίσκεψη. 

3. Στην περίπτωση που κατά τη διάρκεια των ελέγχων 
που διενεργούνται στη Χώρα, ως τόπο προορισμού των 
προϊόντων, σύμφωνα με το άρθρο 12, διαπιστώνονται ε¬ 
πανειλημμένες παρατυπίες, η αρμόδια υπηρεσία του Υ¬ 
πουργείου Γεωργίας για τον συντονισμό των ελέγχων 
στον τομέα των ζωοτροφών και της διατροφής των ζώων 
ενημερώνειτην Επιτροπή της Ευρωπαϊκής Ένωσης καιτα 
άλλα κράτη μέλη. 

Άρθρο 15 

(Άρθρο 15 της οδηγίας 95/53/ΕΚ) 

1. Μετά από αίτηση της αρμόδιας υπηρεσίας του Υ¬ 
πουργείου Γεωργίας για τον συντονισμό των ελέγχων 
στον τομέα των ζωοτροφών και της διατροφής των ζώων 
(όταν η Χώρα αποτελεί τον τόπο προορισμού των προϊό¬ 
ντων) ή με δική της πρωτοβουλία, η Ευρωπαϊκή Επιτροπή 
μπορεί, ανάλογα με τη φύση των παραβάσεων που διαπι¬ 
στώνονται: 

• Να αποστέλλει αντιπροσώπους της, στην εμπλεκόμε¬ 
νη εγκατάσταση σε συνεργασία με την αρμόδια αρχή του 
κράτους μέλους που αφορά. 

• Να ζητεί από το κράτος μέλος αποστολής των εν λό¬ 
γω προϊόντων να εντείνει τους ελέγχους της παραγωγής 
της σχετικής εγκατάστασης. 

2. Η Επιτροπή ενημερώνειτην ανωτέρω αρμόδια αρχή 
για τα συμπεράσματά της. 

3. Εν αναμονή των συμπερασμάτων της Επιτροπής, η 
αρμόδια αρχή μπορεί απότηνπλευράτης να εντείνειτους 
ελέγχους των προϊόντων που προέρχονται από την ίδια ε¬ 
γκατάσταση. 

Τμήμα 4 

Έλεγχος στους τόπους γεωργικής παραγωγής 

Άρθρο 16 

(Άρθρο 16 της οδηγίας 95/53/ΕΚ) 

Μη παρακώλυση των ελέγχων 

Η αρμόδια αρχή έχει πρόσβαση στους τόπους που διε- 

νεργείται η γεωργική παραγωγή, στους χώρους που πα¬ 
ρασκευάζονται και στους χώρους που χρησιμοποιούνται 
τα προϊόντα, προκειμένου να ενεργήσει τους προβλεπό- 
μενους ελέγχους. Απαγορεύεται η καθ’ οιονδήποτε τρό¬ 
πο παρακώλυση ή κωλυσιέργεια των ελέγχων αυτών από 
τους ενδιαφερομένους. 

ΚΕΦΑΛΑΙΟ IV 
ΓΕΝΙΚΕΣ ΔΙΑΤΑΞΕΙΣ 

Άρθρο 17 

(Άρθρο 17 της οδηγίας 95/53/ΕΚ) 

1. Οι έλεγχοι διενεργούνται κατά τρόπο ώστε να περιο¬ 
ρίζονται οι καθυστερήσεις στη διακίνηση των προϊόντων 
και να μην προκαλούνται αδικαιολόγητα εμπόδια στην ε¬ 
μπορία τους. 

2. Οι υπάλληλοι στους οποίους έχει ανατεθεί ο έλεγχος, 
υποχρεούνται να τηρούν το επαγγελματικό απόρρητο. 

Άρθρο 18 

(Άρθρο 18 της οδηγίας 95/53/ΕΚ) 

1. Σε περίπτωση δειγματοληψίας των προϊόντων για τη 
διενέργεια ανάλυσης: 

• διασφαλίζεται, για τους υποκείμενους σε έλεγχο, το 
δικαίωμα μιας ενδεχόμενης αντιπραγματογνωμοσύνης. 

• διασφαλίζεται η διατήρηση επίσημα σφραγισμένων 
δειγμάτων αναφοράς. 

2. Τα εργαστήρια που είναι επιφορτισμένα να διενερ¬ 
γούν τις αναλύσεις των προϊόντων ορίζονται με βάση τις 
ικανότητάς τους και καταχωρούνται σε επίσημο κατάλο¬ 
γο που εκδίδεται με απόφαση του Υπουργού Γεωργίας 
και δημοσιεύεται στην Εφημερίδα της Κυβερνήσεως. 

3. Η δειγματοληψία και οι αναλύσεις των προϊόντων διε- 
νεργούνται σύμφωνα με την Υπουργική απόφαση 
300494/84 (ΦΕΚ 757 Β') όπως ισχύει και σε συμμόρφωση 
προς τους κανόνες της Ευρωπαϊκής Ένωσης. Σε περί¬ 
πτωση έλλειψης σχετικών κανόνων και μεθόδωντης Ε.Ε., 
η δειγματοληψία και οι έλεγχοι διενεργούνται σύμφωνα 
με κανόνες αναγνωρισμένους από διεθνείς οργανισμούς 
και ελλείψει τούτων με βάση εθνικούς κανόνες, επιστημο¬ 
νικά αποδεκτούς και σύμφωνα με τις γενικές αρχές της 
Συνθήκης ίδρυσης της Ευρωπαϊκής Ένωσης. 

Άρθρο 19 

(Άρθρο 19 της οδηγίας 95/53/ΕΚ) 

Σε περίπτωση παράβασης διατάξεων του παρόντος 
διατάγματος, επιβάλλονται οι κυρώσεις που προβλέπο- 
νται από τις διατάξεις των Ν.Δ. 185/73 (ΦΕΚ 262 Α') και 
Ν.Δ. 96/73 (ΦΕΚ 72 Α’) όπως ισχύουν. 

Άρθρο 20 

(Άρθρο 20 της οδηγίας 95/53/ΕΚ) 

1. Το παρόν διάταγμα δεν θίγει τα ένδικα και ενδικοφα- 
νή μέσα και βοηθήματα που προβλέπονται από τις κείμε¬ 
νες διατάξεις κατά των αποφάσεων που εκδίδονται για 
παραβάσεις των διατάξεών του. 

2. Οι αποφάσεις που λαμβάνονται από την αρμόδια αρ¬ 
χή λόγω διαπίστωσης παράβασης πρέπει να γνωστοποι¬ 
ούνται γραπτώς, με μνεία των λόγων που υπαγόρευσαν 
τη λήψη τους, στον ενδιαφερόμενο ή τον εξ αυτού έλκο- 
ντα δικαίωμα. 

3. Εάν ο ενδιαφερόμενος ή ο εξ αυτού έλκων δικαίωμα το 
ζητήσει με αίτησή του, οι αιτιολογημένες αποφάσεις πρέ¬ 


πει να του γνωστοποιούνται γραπτώς με μνεία των ενδίκων 
και ενδικοφανών μέσων και βοηθημάτων που διαθέτει, βά¬ 
σει των κειμένων διατάξεων, καθώς και του τύπου και των 
προθεσμιών εντός των οποίων πρέπει να ασκηθούν. 

Άρθρο 21 

(Άρθρο 21 της οδηγίας 95/53/ΕΚ) 

1. Η αρμόδια υπηρεσία του Υπουργείου Γεωργίας, για το 
συντονισμό των ελέγχων στον τομέα των ζωοτροφών και της 
διατροφής των ζώων, γνωστοποιεί στην Επιτροπή της ΕΈ.: 

• Την ή τις αρμόδιες αρχές και τις κατά τόπο και καθ' ύ¬ 
λην αρμοδιότητές τους. 

• Το ή τα εργαστήρια που είναι επιφορτισμένα να διε¬ 
νεργούν τις αναλύσεις των προϊόντων σύμφωνα με το άρ¬ 
θρο 18. 

• Τα σημεία εισόδου των προϊόντων, εφόσον ορισθούν, 
σύμφωνα με το άρθρο 6 του παρόντος. 

2. Κάθε πληροφορία που αναφέρεται στις αρμόδιες αρ¬ 
χές, στα εργαστήρια, στα σημεία εισόδου και στις τυχόν 
μεταβολές τους δημοσιεύεται στην σειρά "Ο 11 της επίση¬ 
μης Εφημερίδας των Ευρωπαϊκών Κοινοτήτων. 

Άρθρο 22 

(Άρθρο 22 της οδηγίας 95/53/ΕΚ) 

1. Η Διεύθυνση Εισροών Ζωικής Παραγωγής του Υ¬ 
πουργείου Γεωργίας είναι υπεύθυνη για τον συντονισμό 
των ελέγχων στον τομέα των ζωοτροφών και της διατρο¬ 
φής των ζώων και καταρτίζει εθνικό πρόγραμμα, στο οποίο 
θα ορίζονται τα μέτρα που πρέπει να εφαρμόζονται για την 
επίτευξη του σκοπού του παρόντος διατάγματος. Το εν 
λόγω πρόγραμμα διευκρινίζει ταυτόχρονα τη φύση και τη 
συχνότητα των ελέγχων που πρέπει να διενεργούνται. 

2. Κάθε έτος, πριν από την 1η Απριλίου, η ανωτέρω αρ¬ 
μόδια αρχή διαβιβάζει στην Επιτροπή της Ευρωπαϊκής Έ¬ 
νωσης κάθε χρήσιμη πληροφορία, σχετικά με την εκτέλε¬ 
ση κατά το προηγούμενο έτος του προγράμματος της πα¬ 
ραπάνω παραγράφου, διευκρινίζοντας: 

• τα κριτήρια που χρησιμοποιήθηκαν για την εκπόνηση 
του προγράμματος, 

• τον αριθμό και τη φύση των διενεργηθέντων ελέγχων, 

• τα αποτελέσματα των ελέγχων και ιδίως τον αριθμό 
και τη φύση των διαπιστωθεισών παραβάσεων, 

• τα μέτρα που ελήφθησαν σε περίπτωση διαπίστωσης 
παραβάσεων. 

Άρθρο 23 

(Άρθρο 24 της οδηγίας 95/53/ΕΚ) 

Έναρξη ισχύος 

Το παρόν Προεδρικό Διάταγμα αρχίζει να ισχύει από 
την 1η Μάΐου 1998, με εξαίρεση το άρθρο 19 αυτού που 
αρχίζει να ισχύει από τη δημοσίευση του παρόντος δια¬ 
τάγματος στην Εφημερίδα της Κυβερνήσεως. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 13 Νοεμβρίου 2000 

